Sacrosanctæ matri Ecclesiæ beati Nazarii Augustidunensis sedis ubi vir venerabilis Vualo episcopus, cum non modica canonicorum turba, divino fungi videtur officio, idcirco nos in Christi nomine Ebbo videlicet et uxor mea Rollindis, tacti divina inspiratione, pro amore Dei et veneratione premissi sancti, cedimus ad eandem ecclesiam, ob remissionem facinorum nostrorum mansum nostrum qui est situs in pago Biturigo, in vicaria Nigromitense, in villa Camlogio, cum domibus et edificiis, vineis et terris, pratis et silvis et cum appenditiis xv, in ipsa villa positis, ibidem pertinentibus, necnon et cum mancipiis universis desuper commanentibus, præter Ramualdum et uxorem ejus cum eorum infantibus; ipsum mansum cum omni sua integritate et adjacentiis universis, excepto Brogilo, Valloto et prato ibidem adherente, volumus in sacrificium et pro luminaribus premissæ matris ecclesiæ per cuncta secula esse indultum atque condonatum. Licet namque pene minime sit inserendi necessaria, nobis tamen pro firmitatis studio placuit inserere quod si nos ipsi, quod fieri minime credimus, vel aliquis heredum nostrorum contra hanc nostri juris cessionem, quam nos sana mente integroque consilio fieri decrevimus, venire aut eam refragare presumpserit, primo iram trinæ majestatis incurrat et secundum seculi penam, cogente legum judice, auri libras xv coactus desolvat suaque repetitio nullum obtineat effectum, sed presens cessio nostris vel bonorum hominum manibus roborata, cum stipulatione subnixa, omni tempore maneat inconcussa. Signum Ebbonis. Signum Rollindis, uxoris ejus, qui hanc cessionem fieri et affirmare rogaverunt. Signum Eroici fratris ejus, idipsum assentientis. Signum Gaufridi vice comitis. Signum Isemberti. Signum Ingelbaldi. Signum Ainardi. Signum Johannis. Signum Adalwici. Signum Hieronimi. Signum Bernonis. Signum Aimonis. Signum littere Aunonis. Signum Ingelberti. Signum Austerii. Signum Adelardi. Signum Franonis. Signum Otgarii. Signum Teoderici. Signum Aganaldi. Signum Humberti. Signum Godolrici. Signum Ranulphi. Signum Arnulphi. Signum Ermengaudi. Signum Ratbodi. Signum Zacharie. Signum Dodonis. Signum Eirardi. Signum Turpionis. Signum Ildradi. Signum Ingddradi. Signum Ailberti. Signum Allonis. Signum Adalberti. Signum Bernardi. Signum Otulfi. Signum Ainaldi. Signum Aganonis. Signum Godonis.